ວາລະສານວາວກຽມສະຫລອງວັນເກີດຄົບຮອບ 5 ປີ
ໃນວັນທີ 3 ມີນານີ້, ຄະນະບໍລິຫານວາລະສານວາວ (WOW Magazine) ໄດ້ຖະແຫຼ່ງຂ່າວຕໍ່ສືມວນຊົນກ່ຽວກັບການສະເຫລີມສະຫລອງຄົບຮອບ 5 ປີຂອງການສ້າງຕັ້ງວາລະສານຕົນທີ່ຈະຈັດຂຶ້ນໃນວັນທີ 18 ມີນານີ້ທີ່ໂຮງແຮມແລນມາກ, ນະຄອນຫຼວງວຽງຈັນ.
ຜູ້ບໍລິຫານວາລະສານດັ່ງກ່າວ ໃຫ້ຮູ້ວ່າ: ງານດັ່ງກ່າວມີຊື່ວ່າ: ວຽງຈັນ ວາວ ແຟຊັນ ວິກ 2017 ເກັດ ໂຄລສ ທູ ແຟຊັນ (VIENTIANE WOW FASHION WEEK 2017 GET CLOSER TO FASHION) ຊຶ່ງຈະຮວບຮວມຜົນງານການອອກແບບເຄື່ອງແຕ່ງກາຍອັນງົດງາມຫລູຫລາທີ່ປະສົມປະສານວັດທະນະທຳຈາກນັກອອກແບບຂອງລາວໄດ້ແກ່ຍີຫໍ້: ຕີນາ ອີນສະເປເຣຊັນ ອອຟ ຊີລ (TYNA inspiration of silk), ປູມປູມ ລາວ ຊີລ (POUM POUM LAO SILK) ເອກ-ໂພໄຊ (AEK-PHOXAY), ໜຸ່ມ ແມຣິດ (NOOM MARIE), ແມນ ໂຟນເດີ (MEN FOLDER), ວີນາ (VINA), ພູວົງ ເຈເວີລີ (PHOUVONG JEWELRY), ເຈເວີລີ ວຽງຄໍາ (JEWELRY VIENGKHAM), ໄຮເດັນຈາກສິງກະໂປ (HAYDEN), ອາຊຸນໂບ ຊາວາງ ຈາກອີນເດຍ (Achunbo Chawang) ພ້ອມເຄື່ອງປະດັບຊຸດຄຳທີ່ງົດງາມຈາກຮ້ານຄຳພູວົງ ແລະ ເຄື່ອງປະດັບຊຸດເພັດອັນມີຄຸນຄ່າ ຫລູຫລາຈາກຮ້ານຄໍາວຽງຄໍາ ແລະ ຈາກປະເທດໄທແມ່ນ ໄຟນອລ ເວດດິງ ສະຕູດີໂອ (FINALE WEDDING STUDIO), ເກັດ ເອັມເພີລອລ (GETZ EMPEROR), ດິດຕາວັດ ມູເລກ (DITTAWAT MOULAGE), ຊີເບັດ ໄທແລນ (ZIBETH THAILAND) ດີອາເຄ ບີວຕີ້ ຄລີນິກ (DRK BEAUTY CLINIC) ນອກນີ້ຍັງຈະມີນັກຮ້ອງ, ນັກສະແດງ, ນາງແບບ-ຊາຍແບບຈາກລາວ ແລະ ໄທ ເຂົ້ນຮ່ວມຫລາຍກວ່າ 100 ຄົນ ເພື່ອມາສ້າງປະກົດການວົງການແຟຊັນຂອງລາວໃຫ້ມີໂສມໜ້າໃໝ້, ນຳໂດຍດາລາທີ່ມີຊື່ສຽງຈາກປະເທດໄທເຊັ່ນ: ນາງ ເຂັມມະນິ ຈາມີກອນ (ແຜນເຄກ), ນາງ ຫຍາດທິບ ຣາຊະປານ, ທ້າວ ຍຸດທະນາ ເບື້ອງກາງ (ຕູມຕາມ), ທ້າວ ປະຖົມພົງ ເຮືອນໃຈດີ (ທອຍ), ນາງ ເມລະດາ ສຸສີ (ໂບ), ທ້າວ ວະຊິຣະລິດ ໄພສານກຸນລະວົງ (ອໍກັດ), ນາງ ພິມປຣະພາ ຕັ້ງປຣະພາພອນ (ພີມ), ນາງ ປຸນຍາພອນ ພູນພິພັດ (ເບນ), ທ້າວ ກັນຍາພອນ ພວງທອງ (ນໍ້າຫວານ), ນາງ ເຊບຟານີ ອາວະນິກ (ເຊຟ), ນາງ ພັດຣະວີ ຣະພົງ (ນິດາ), ນາງ ສຸພາພອນ ມະລິຊ້ອນ (ຝ້າຍ), ນາງ ອັນຍະລິນ ທີຣາທະນັນພັດ (ທັບທິມ), ພ້ອມດ້ວຍພິດຕີທີ່ມີຊີ່ສຽງອີກຈຳນວນຫຼາຍ, ດັ່ງນັ້ນຈຶ່ງຂໍເຊີນຊວນຊາວລາວກໍຄືຊາວນະຄອນຫຼວງວຽງຈັນເຂົ້າຮ່ວມງານຄັ້ງນີ້ໃຫ້ມີບັນຍາກາດຟົດຟື້ນມ່ວນຊື່ນ.